**Årsinnsamlingen 2023**

**Manus til presentasjon om MiJi (for ungdommer)**

1: NMSU sin årsinnsamling 2023 går til barne- og ungdomsarbeid i Frankrike. Dette skal dere få høre mer om nå.

2: Paris er hovedstaden i Frankrike, og er en stor by med over 2 millioner innbyggere. Frankrike er blant annet kjent for kunst og kultur, deilige bakevarer, en rik historie og selvfølgelig Eiffeltårnet.

3: Som i flere andre land i Europa er det en nedgang blant de som tilhører et kirkesamfunn og kaller seg kristne i Frankrike. Det er et stort skille mellom stat og kirke. Hverken på skole eller på TV er det lov med fremtredende kristne symboler eller å snakke om tro. Mange barn og unge vokser derfor opp uten å lære om Jesus.

4: I Frankrike samarbeider NMS med Den protestantiske kirken i Frankrike (EPUdF) og ungdomsorganisasjonen Mission Jeunesse (MiJi) som NMS var med å starte opp. MiJi har fokus på å lære opp ungdommer til lovsangsarbeid og annet kreativt arbeid. De arrangerer blant annet leirer og gudstjenester for ungdommer og unge voksne.

5: Sommeren 2023 skal NMSU og MiJi samarbeide om en helt ny barneleir i Paris. Vi ønsker å bidra til at flere skal få dra på leir, også barn som ikke har en tilknytning til en menighet fra før. I forbindelse med leiren skal NMSU sende et Uteam til Paris med ungdommer og unge voksne fra Norge som kan være med å bidra med sin leirerfaring. Det blir spennende å få lære av hverandre og utveksle leirerfaringer!

6: På denne leiren skal vi få være med å samle inn penger til dette viktige arbeidet, takk for at du deler!